cyanic-selkie/wikianc huggingface dataset:
மேக்கொங் ஆறு
உற்பத்தி
திபெத்து பீடபூமியில் உற்பத்தி ஆகும் மேக்கொங் ஆறு |சீனாவின் யுனான் மாகானம் மியான்மர் லாவோஸ் தாய்லாந்து கம்போடியா மற்றும் வியட்னாம் நாடுகளின் வழியே பாய்கிறது.1995 ஆம் ஆண்டில் லாவோஸ் தாய்லாந்து கம்போடியா வியட்நாம் ஆகிய ஆறு நாடுகளால் “மேகாங் நதி ஆணையம்”  Mekong River Commission ) அமைக்கப்பட்டது. இவ்வமைப்பு மேக்கொங் ஆற்றின் வளங்களை கூட்டாக மேலாண்மை செய்தல்  மற்றும் பயன்படுத்துதல் பணிகளைச் செய்கிறது. 1996 ஆம் ஆண்டில் சீனா மற்றும் பர்மா (மியன்மார்) “மேக்கொங் நதி ஆணையம்” (MRC) இன் "பேச்சுவார்த்தை கூட்டாளி" என்ற நிலையில் இணைந்தன. தற்பொழுது  இந்த ஆறு நாடுகளும் கூட்டாக இணைந்து செயல்படுகின்றன.
அசாதாரனமான காலநிலை வேறுபாடுகள் மற்றும் மேகாங் ஆற்று நீரோட்டங்கள் இவ்வாற்றின் வழிசெலுத்தல் கடினமாகிறது. இருந்த போதிலும் மேகாங் ஆறு மேற்கு சீனா மற்றும் தென்கிழக்கு ஆசியா நாடுகளிடையே முக்கிய நீர்வழி வர்த்தகப் பாதையாக உள்ளது.
பெயர்கள்
ஆங்கிலத்தில் "மேக்கொங் ஆறு" |"Mekong River", என்று அழைக்கப்படுகிறது. இது "Mae Nam Khong" என்ற தாய் [Thai]மற்றும் லாவோ மொழியில் உள்ள சொற்கள் ஆகும்.
மேக்கொங் ஆறு பல நாடுகளில் வழியாக பாய்வதால், அது உள்ளூர் மொழிகளில் பல்வேறு பெயர்களில் அழைக்கப்படுகிறது:
மூலம்
மேக்கொங் ஆறு நடுவண் ஆசியாவில் உள்ள திபெத்து மேட்டுச் சமவெளியில் ஸ-ஹூ (Za Qu) என்ற இடத்தில் உற்பத்தி ஆகி பின் லான்ஹாங் Lancang (Lantsang) என்ற பெயரில் ஆறாக உருவெடுக்கிறது. சஞ்ஜியாங்ஹூயான் தேசிய இயற்கை காப்பகத்தின் Sanjiangyuan National Nature Reserve எல்லைக்குள் வரும் இப்பகுதி  மஞ்சள் ஆறு the Yellow (Huang He), மேகாங் the Mekong, மற்றும் யாங்ஸூ the Yangtze Rivers ஆகிய மூன்று நதிகளின் பிறப்பிட மூலமாக உள்ளது. திபெத்திய தன்னாட்சிப்பகுதி பகுதியில் உற்பத்தி ஆகும் இந்த ஆறு தென்கிழக்கு திசை நோக்கி பயணித்து சீனாவின் யுனான் மாகனத்தில் உள்ள ஹெங்டுவான் மலைகளின் Hengduan Mountains ஊடாக செல்கிறது. பின்னர் சீனா மியான்மர் Burma (Myanmar) மற்றும் லாவோஸ் நாடுகளின் எல்லை சந்திப்பை கடந்து கம்போடியா தாய்லாந்து நாட்டுகளின் எல்லைகளுக்குள் நுழைகிறது.இறுதியாக வியட்னாம் நாட்டை கடந்து தென்சீனக் கடலில் கலக்கிறது.
மேக்கொங் ஆற்றுப்படுகை
மேகாங் ஆற்றுப்படுகை இரண்டு பகுதிகளாக பிரிக்கப்பட்டுள்ளது.
மேக்கொங் உயர் படுகை
சீனாவின் திபெத்து பகுதி 'மேக்கொங் உயர் படுகை' என்று அழைக்கப்படுகிறது மேக்கொங் உற்பத்தி புள்ளியில் இருந்து 2,200 கிமீ (1,400 மைல்) தூரம் மேக்கொங் உயர் படுகை நீழ்கிறது.உயர் படுகை மேக்கொங்கின் மொத்த பரப்பளவில் 24% வரை உள்ளது. அந்த தண்ணீர் 15 முதல் 20% பங்களிக்கிறது. இங்கே நீர்ப்பிடிப்பு பகுதிகள் செங்குத்தான மற்றும் குறுகியதாக உள்ளது. உயர் வடிநிலப்பகுதியில் மண் அரிப்பு ஒரு முக்கிய பிரச்சனையாக இருந்து வருகிறது மேக்கொங் ஆற்றில் வண்டல் மண் சுமார் 50% உயர் படுகையிலிருந்து வருகிறது.
மேக்கொங் கீழ் படுகை
சீனவின் யுனான் மாகனம் முதல் தென் சீனக் கடல் வரை உள்ள பகுதிகள் 'மேக்கொங் கீழ் படுகை' என்று அழைக்கப்படுகிறது. இந்த ஆறு மேக்கொங் உயர் வடிநிலப்பகுதியிலிருந்து 4,500 மீட்டர் (14,800 அடி) சரிவாக தாய்லாந்து, லாவோஸ், சீனா மற்றும் பர்மா (மியன்மார்) நாடுகளின் எல்லைகளை குறிக்கும் “தங்க முக்கோனம்” என்றழைக்கப்படும் பகுதியில் பாய்கிறது. அடுத்து மேக்கொங் ஆறானது லாவோஸ், தாய்லாந்து, கம்போடியா நாடுகளில் 2,600 கிலோமீட்டர் (1,600 மைல்) தொலைவுக்கு பயனித்து இறுதியாக வியட்நாம் நாட்டில் ஒரு சிக்கலான கழிமுக Mekong_Delta துவாரப்பகுதிகளின் வழியாக தென் சீன கடலில் கலக்கிறது.
மேக்கொங் ஆற்று நீர் படுகை பரப்புகள்
அட்டவணை 1: நாடுகள் வாரியாக மேக்கொங் ஆற்றின் எல்லைப் பங்கீட்டு விவரம்
அணைகள் மற்றும் புனல் மின்சாரம்
மேக்கொங் ஆற்றின் குறுக்கே ஏற்கனவே பல அணைகள் கட்டப்பட்டுள்ளன. மேலும் பல அணைகள் புதிதாக கட்டப்பட்டு வருகின்றன.மேக்கொங் கீழ் வடிநில புனல் மின் திறன் (அதாவது சீனா தவிர்த்து) 30,000 மெகாவாட் என மதிப்பிடப்பட்டுள்ளது, மேக்கொங் உயர் வடிநிலப்பகுதியில்  28.930 மெகாவாட் உற்பத்தி செய்யப்படுகிறது.
புனல் மின் கட்டமைப்புகள்
ஏற்கனவே கட்டப்பட்டுள்ள அணைகளின் விவரம் அட்டவணை 1:
Table 1: Commissioned dams in the Mekong River Basin (more than 10 MW)
மீன்பிடித்தொழில்
மேக்கொங் ஆற்றில் வியாபார முக்கியத்துவம் வாய்ந்த மீன் இனங்கள் கணப்படுகின்றன.இப்பகுதி மக்களுக்கு உணவு மற்றும் வருமானத்திற்கான முக்கிய ஆதாரமாக மேக்கொங் திகழ்கிறது. ஏராளமான மீன் வகைகள் தவிர நன்னீர் நண்டுகள், இறால், பாம்புகள், ஆமைகள், மற்றும் தவளைகள் போன்ற 'பிற நீர்வாழ் விலங்குகள்' (OAAs) வருமானத்திற்கான ஆதாரங்களாக உள்ளன.
மேக்கொங் ஆற்று வடி நிலப்பகுதி உலகின் மிகப்பெரிய மற்றும் மிக அதிகமான உள்நாட்டு மீன்வளம் உற்பத்தி தளமாக  உள்ளது. ஒரு மதிப்பீட்டின்படி ஒரு ஆண்டுக்கு 2 மில்லியன் டன் மீன்கள், கிட்டத்தட்ட 500,000 டன் பிற நீர்வாழ் விலங்குகள் பிடிக்கப்படுகின்றன.
உயிரியல் வளம்
மேக்கொங் ஆற்றுப்படுகை உயிரினவளம் மிக்கது. இங்கு கடந்த பத்தாண்டுகளில் 1068 புதிய உயிரினங்கள் கண்டறியப்பட்டுள்ளன
இயற்கை வளம் மற்றும் பல்லுயிர் பன்மயம்
அமேசான் க்கு பிறகு உலகின் இரண்டாவது மிக உயர்ந்த ஆற்று நீர் பல்லுயிர் பன்மய வளமைப் பெருக்கத்தலமாக. மேக்கொங் உள்ளது. The Mekong boasts the most concentrated biodiversity per hectare of any river. 20,000 தாவர இனங்கள், 430 பாலூட்டிகள் 1,200 பறவைகள், 800 ஊர்வன மற்றும் நீர்நில வாழ்வன [3] உயிரிகள், Greater Mekong Subregion ல் (ஜி.எம்.எஸ்) மதிப்பீடுகள் [8] மற்றும் ஒரு மதிப்பீட்டின்படி 850 நன்னீர் மீன் இனங்கள் (முக்கியமாக உப்பு அல்லது உப்பு நீர், அத்துடன் அறிமுகப்படுத்தப்பட்ட இனங்கள் காணப்படுகின்றன பரந்த உப்புநிலை மாற்றத்திற்கிசைவான இனங்கள்) தவிர்த்து. [9] நதி படுகை உள்ள நன்னீர் மீன் இனங்களில் மிகவும் செழுமை வாய்ந்த சைப்ரினிபாம்ஸ் cypriniforms (377 இனங்கள்) மற்றும் கெளுத்தி (92 இனங்கள்) உள்ளன.
நோட்டன் பிரிஜ்
நோட்டன் பிரிஜ் (Norton Bridge) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்பகமுவ வட்டாரச் செயலாளர் பிரிவில் அமைந்துள்ளது. அம்பகமுவ பிரதேசசபையால் நிர்வகிக்கப்படுகிறது. நோட்டன் பிரிஜ் கினிகத்தனை, மஸ்கெலியா, அட்டன் நகரங்களுடன் பெருந்தெருக்களால் இணைக்கப்பட்டுள்ளது. இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். நோட்டன் பிரிஜ் நீர்த்தேக்கம் நகருக்கு அண்மையில் அமைந்துள்ளது.
ஆதாரங்கள்
புவியியல் அமைவு தரவுகள்
பகுப்பு:நுவரெலியா மாவட்டத்தில் உள்ள ஊர்களும், நகரங்களும்
ரிச்சி (திரைப்படம்)
ரிச்சி (Richie) (முதலில் சாண்டா மரியா மற்றும் அவர்கள் என்ற பெயர்கள் இடப்பட்டன) என்பது 2017 ஆண்டைய இந்திய தமிழ்/மலையாள குற்றவியல் திரைப்படமாகும். இப்படத்தை கௌதம் ராமச்சந்திரன் இயக்க ரக்சித் செட்டி எழுதியுள்ளார். இந்தப் படமானது 2014 ஆண்டைய கன்னட திரைப்படமான உளிதவரு கண்டந்தை படத்தின் மறு ஆக்கமாகும். படத்தில் நிவின் பாலி முதன்மைப் பாத்திரத்தை ஏற்று நடிக்க, உடன் நடராஜன் சுப்பிரமணியம், சிரத்தா சிறீநாத், லட்சுமி பிரியா சந்திரமெளலி ஆகியோர் பிற பாத்திரங்களை ஏற்று நடித்துள்ளனர்.
கதை
தூத்துக்குடி மாவட்டம் மணப்பாடு கடல் கிராமத்தில் நிகழுவதாக கதை அமைக்கப்பட்டுள்ளது. படத்தின் நாயகன் ரிச்சி (நிவின் பாலி) இவர் தேவலயத் திருத்தந்தையான ஏ.கே.சகாயத்தின் (பிரகாஷ் ராஜ்) மகன். ரிச்சியின் ஒரு நண்பன் ரகு (ராஜ் பரத்) இவருடைய அம்மா ஒரு மீன் வியாபாரி. ரிச்சியும் ரகுவும் பள்ளிக்கூடத்தில் இருந்து நெருங்கிய நண்பர்கள். ஒரு நாள் பள்ளி நண்பர்களுக்குள் வந்த சிறு சண்டையில் எதிர்பாராத விதமாக ஒருவன் கொலை செய்யப்படுகிறான். இந்த நிகழ்வால் ரகு ஊரைவிட்டு ஓடிப்போய் கொல்கத்தாவில் ஒரு கடத்தல் கும்பலில் இணைகிறான். கொலப்பழி சுமத்தப்பட்ட ரிச்சி சிறுவர் சீர்திருத்தப் பள்ளியில் சேர்க்கப்படுகிறான். வளர்ந்த பிறகு ரிச்சி ஐசக் அண்ணாச்சி என்னும் நிழலுலக தாதாவிடம் வேலை செய்கிறார். ஊரில் அடாவடி செய்து சண்டியராக உலவுகிறார். இவருக்கு உதவியாக முருகேஸ் (ஆடுகளம் முருகதாஸ்) உள்ளார்.
இதற்கிடையில் நண்பனின் மரணத்துக்குக் காரணமானதால் குற்ற உணர்வில் செல்வம் (நட்டி நட்ராஜ்) தனது ஊரான மதுரையைவிட்டு மணப்பாடு கிராமத்தில் படகு பழுதுபார்பவராக வேலை பார்க்கிறார். இவருக்கு ஒரு நண்பர். அவரின் தங்கையின் மேல் செல்வத்துக்கு காதல் வருகிறது. செல்வத்தின் நண்பன் காணாமல் போகிறான் அவனைத் தேடி அவனின் தங்கையும், செல்வமும் அலைகிறார்கள்
இதற்கிடையில் மேகா (சிரத்தா ஸ்ரீநாத்) என்னும் ஒரு பத்திரிக்கை துறை பெண் ஒரு கொலைச் சம்பவத்தின் ஊற்றுக்கண்ணைத் தேடி பெரும் ஆராய்ச்சியில் இறங்குகிறார். அவரது ஆராய்ச்சியில் படம் மேற்கண்ட பல கிளைக் கதைகளாக விரிகிறது. இத்தனைக் கதைகளும் ரிச்சியை தொடர்புடையதாக அவனைச் சுற்றி வருகிறது. அந்நேரத்தில் ரிச்சியின் உயிருக்கு ஒரு எதிர்பாராத ஆபத்து ஏற்படுகிறது. அதே நேரம் ரிச்சியின் நீண்ட நாள் நண்பன் ரகு சுட்டுக்கொல்லப்படுகிறான். கடைசியில் ரிச்சி என்ன ஆனான், மேகா கண்டுபிடிப்பது என்ன என்பது தான் கதை.
வளர்ச்சி
2012 இல், கௌதம் ராமச்சந்திரன் நிவின் பாலியைச் சந்தித்து, இருமொழித் திரைப்படத்தை உருவாக்கும் யோசனை குறித்து கலந்துரையாடினர். அவர்கள் பல கதைகள் குறித்து உரையாடி, இறுதியில், ரக்ஷித் ஷெட்டியின் கன்னடப் படமான உளிதவரு கண்டந்தை (2014) படத்தின் திரைக்கதையால் கவரப்பட்டு அதன் மறு ஆக்க உரிமையை வாங்க முடிவெடுத்தனர். 2015 சூனில் கௌதம் தமிழ் சூழலுக்கு பொருந்தக்கூடியவாறு அசல் திரைக்கதையை மாற்றுவதற்கு கிட்டத்தட்ட 40 வரைவுகளை தயாரித்தார். தமிழ் மொழிக்கேற்ற திரைக்கதையை உருவாக்கும் பணியில் கௌதத்துடன் ஈடுபாட்டுடன் பணிபுரிந்த நிவின் பாலி, மலையாளத்துடன் சேர்த்து இருமொழி படமாக்குவதாக கொண்டிருந்த திட்டத்தைக் கைவிட்டார். 2015 ஏப்ரலில் படத்தில் முன்னணி பாத்திரத்தில் வரலட்சுமி சரத்குமார் நடிப்பதாக வெளியான செய்தியை கௌதம் மறுத்தார். சென்னையில் அமைக்கப்பட்ட சில செட்டிங்குகளைக் கொண்டு படத்தின் மலையாளப் பதிப்பு முடித்து வெளியிடப்பட்டது. இறுதியில் சில தமிழ் உரையாடல்கள் இடம்பெற்றன.
படப்பிடிப்பு
2016 சூன் துவக்கத்தில், தூத்துக்குடியில் படத்தின் முதல்கட்டப் படப்பிடிப்பு தொடங்கியது. முதலில் இந்த திரைப்படத்தின் பெயர் சாண்டா மரியா என இடப்பட்டது, பின்னர் பெயரானது அவர்கள் என மாற்றப்பட்டு, இறுதியில் ரிச்சி என பெயரிடப்பட்டது.
2016 செப்டம்பரில் இந்தப் படத்தில் ஒரு சிறப்புத் தோற்றத்தில் அசோக் செல்வன் இடம்பெறுவதாக காட்சிகள் படம்பிடிக்கப்பட்டன. ஆனால் இந்தக் காட்சிகள் படத்தில் இடம்பெறவில்லை.
மேற்கோள்கள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரகாஷ் ராஜ் நடித்த திரைப்படங்கள்
ஆறாம் சிவாஜி
ஆறாம் சிவாஜி (Shivaji VI) (5 ஏப்ரல் 1863 - 25 டிசம்பர் 1883), மராத்திய போன்சலே வம்சத்தின் கோல்ஹாப்பூர் இராச்சியத்தின் மன்னராக, பிரித்தானிய இந்தியாவின் ஆட்சியின் கீழ் 1871 முதல் 1883 முடிய சுதேச சமஸ்தான மன்னராக இருந்தவர். இவர் தமது இருபதாவது வயதில் கொல்லப்பட்டு இறந்தார்.
ஆதாரங்கள்
பகுப்பு:மராத்தியர்கள்
கீழையூர் ஊராட்சி ஒன்றியம்
கீழையூர் ஊராட்சி ஒன்றியம், இந்தியாவின் தமிழ்நாட்டின் நாகப்பட்டினம் மாவட்டத்தில் உள்ள  6  ஊராட்சி ஒன்றியங்களில்  ஒன்றாகும். கீழையூர் ஊராட்சி ஒன்றியம் 27 ஊராட்சி மன்றங்களை கொண்டுள்ளது. கீழ்வேளூர் வட்டத்தில் உள்ள கீழையூரில் இந்த ஊராட்சி  ஒன்றியத்தின் வட்டார வளர்ச்சி அலுவலகம்  இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கீழையூர் ஊராட்சி ஒன்றியத்தின் மொத்த மக்கள் தொகை 76,077 ஆகும். அதில் பட்டியல் இன மக்களின் தொகை 28,004 ஆக உள்ளது. பட்டியல் பழங்குடி மக்களின் தொகை 18 ஆக உள்ளது.
ஊராட்சி மன்றங்கள்
கீழையூர் ஊராட்சி ஒன்றியத்தில் உள்ள 27 ஊராட்சி மன்றங்களின் விவரம்;
மேற்கோள்கள்
பகுப்பு: நாகப்பட்டினம் மாவட்ட ஊராட்சி ஒன்றியங்கள்
இரண்டாம் சம்பாஜி
இரண்டாம் சம்பாஜி (Sambhaji II)  (பிறப்பு:1698 - இறப்பு: 18 டிசம்பர் 1760), மராட்டியப் பேரரசர் சிவாஜியின் பேரனும், சத்திரபதி இராஜாராம் - இராஜேஸ்பாய் இணையரின் மகனும் ஆவார் போன்சலே வம்சத்தின் கோலாப்பூர் இராச்சியத்தின் மன்னரும் ஆவார்.
சாகுஜி, இராஜமாதாவான தாராபாயை வீழ்த்திய பின்னர், தாராபாய் கோல்ஹாப்பூரில் அரசை தமது நிறுவி, தம் குழந்தையான இரண்டாம் சிவாஜியின் அரசப்பிரதிநிதியாக 1710 முதல் 1714 முடிய ஆட்சி செய்தார்.
அச்சமயத்தில் தாராபாயின் சக்களத்தியான இராஜேஸ்பாய், தாராபாய்க்கு எதிராக புரட்சி செய்து, கோல்ஹாப்பூர் அரசை கைப்பற்றி, தன் குழந்தையான இரண்டாம் சம்பாஜியை அரியணையில் அமர்த்தி தான் அரசப்பிரதிநிதியாக இருந்து ஆட்சி செய்தார். இரண்டாம் சம்பாஜி 1714 முதல் 1760 முடிய கோலாப்பூர் அரசை ஆண்டார்.
இரண்டாம் சிவாஜிக்குப் பின்னர் கோல்ஹாப்பூர் அரசின் அரியணை ஏறிய மூன்றாம் சிவாஜியின் அரசப்பிரதிநிதியாக ஜிஜாபாய் ஆட்சி செலுத்தினார்.
ஊசாத்துணை
பகுப்பு:மராத்தியர்கள்
அப்சர் சசாய்
அப்சர் கான் சசாய்( افسر ځاځی   ; பிறப்பு 10 ஆகஸ்ட் 1993) ஒரு ஆப்கான் துடுப்பாட்ட வீரர். கான் ஒரு வலது கை, மட்டையாளர் மற்றும் குச்சக் காப்பாளர் ஆவார்., இவர் அதிரடியாக ஓட்டங்களைக் குவிப்பதன மூலம் பரவலாக அறியப்படுகிறார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட அணிக்காக தேர்வுத் துடுப்பாட்ட ம், ஒருநாள் பன்னாட்டுத் துடுப்பாட்ட ம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் காபூல் அணியில் இடம் பெற்றார்.
முதல் தரத் துடுப்பாட்டம்
ஷார்ஜாவில் நடந்த ஒரு கான்டினென்டல் கோப்பை போட்டியில் ஆப்கானிஸ்தானுக்காக முதல் தரத் துடுப்பாட்டப் போட்டியில் இவர் அறிமுகமானபோது அவருக்கு வயது 18 ஆகும். இரண்டாவது ஆட்டப் பகுதியில் அவர் நெதர்லாந்துக்கு எதிரான போட்டியில்  மூன்று இலக்குகளை கைப்பற்றியதுடன் மட்டையாட்டத்தில் இறுதிவரை ஆட்டமிழக்காமல் 84 ஓட்டங்கள் எடுத்து அணியின் வெற்றிக்கு உதவினார்.மார்ச் 2017 இல், 2015–17 ஐ.சி.சி இன்டர் கான்டினென்டல் கோப்பையின் ஐந்தாவது சுற்றில் ஆப்கானிஸ்தான் அயர்லாந்தை எதிர்கொண்டபோது, அவர் தனது முதல் முதல் தரத் துடுப்பாட்ட நூறு ஓட்டங்களை அடித்தார்.
பட்டியல் அ
2013 ஆம் ஆண்டில் ஆப்கானித்தான் துடுப்பாட்ட அணி இலங்கையில் சுற்றுப் பயணம் செய்து விளையாடியது. அந்தத் தொடரில் இவர் ஆப்கானித்தான் அணி சார்பாக  விளையாடினார். பெப்ரவரி 6, ஐதராபாத் துடுப்பாட்ட மைதானத்தில்  பாக்கித்தான் துடுப்பாட்ட  அணிக்கு எதிரான பட்டியல் அ போட்டியில் இவர் அறிமுகமானார். அந்தப் போட்டியில் இவர் பந்துவீசவும் மட்டையாடவும் வாய்ப்பு கிடைக்கவில்லை.இந்தப் போட்டியில் ஆப்கானித்தான் அணி 9 இலக்குகளில் வெற்றி பெற்றது. 2019 ஆம் ஆண்டில் கசி அகமதுல்லா கான் ஒருநாள் போட்டித் தொடரில் இவர் விளையாடினார். செப்டம்பர் 24, காபூல் துடுப்பாட்ட மைதானத்தில்  பூஸ்ட் துடுப்பாட்ட  அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 52 பந்துகளில் 43 ஓட்டங்களை எடுத்து சமியுல்லா சின்வாரி பந்துவீச்சில் இவர் ஆட்டமிழந்தார். இந்தப் போட்டியில் மிஸ் ஐயினாக் துடுப்பாட்ட அணி 88 ஓட்டங்களில் வெற்றி பெற்றது.
தேர்வுத் துடுப்பாட்டம்
2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். சூன் 14 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.
ஒருநாள்
2014 ஆம் ஆண்டில் நவம்பர் 28, ஐசிசிஏ துபாய் துடுப்பாட்ட  மைதானத்தில்  ஐக்கிய அரபு அமீரகத் துடுப்பாட்ட  அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 109 பந்துகளில் 60 ஓட்டங்களை எடுத்து சந்திரன் பந்துவீச்சில் இவர் ஆட்டமிழந்தார். இந்தப் போட்டியில் ஐக்கிய அரபு அமீரகத் துடுப்பாட்ட அணி ஐந்து இலக்குகளில் வெற்றி பெற்றது. 2019 ஆம் ஆண்டில் கசி அகமதுல்லா கான் ஒருநாள் போட்டித் தொடரில் இவர் விளையாடினார். செப்டம்பர் 24, காபூல் துடுப்பாட்ட மைதானத்தில்  பூஸ்ட் துடுப்பாட்ட  அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 52 பந்துகளில் 43 ஓட்டங்களை எடுத்து சமியுல்லா சின்வாரி பந்துவீச்சில் இவர் ஆட்டமிழந்தார். இந்தப் போட்டியில் மிஸ் ஐயினாக் துடுப்பாட்ட அணி 88 ஓட்டங்களில் வெற்றி பெற்றது.
குறிப்புகள்
பகுப்பு:வாழும் நபர்கள் பகுப்பு:1993 பிறப்புகள்
வெள்ளீயம்(IV) ஆக்சைடு
வெள்ளீயம்(IV) ஆக்சைடு (Tin(IV) oxide) என்பது SnO2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிடானிக் ஆக்சைடு என்ற பெயராலும் இச்சேர்மம் அழைக்கப்படுகிறது. வெள்ளீய(IV) ஆக்சைடின் கனிமவியல் பெயர் கேசிட்டரைட்டு என்பதாகும். இதுவே வெள்ளீயத்தினுடைய முக்கியமான தாதுவுமாகும். பல்வேறு வகையான பெயர்களுடன் வெள்ளீயத்தின் இந்த ஆக்சைடு சேர்மம் வேதியியலில் ஒரு முக்கியமான பொருளாகக் கருதப்படுகிறது. நிறமற்றும் டையா காந்தப் பண்பும் ஈரியல்பு நிலை கொண்ட ஆக்சைடு திண்மமாகவும் இது வகைப்படுத்தப்படுகிறது. உரூட்டைக் கட்டமைப்பில் வெள்ளீய(IV) ஆக்சைடு சேர்மம் படிகமாகிறது. இதன்படி வெள்ளீயம் அணுக்கள் ஆறு ஒருங்கிணைப்புகளும் ஆக்சிசன் அணுக்கள் மூன்று ஒருங்கிணைப்புகளும் கொண்டுள்ளன. SnO2 பொதுவாக ஆக்சிசன் குறைபாடுள்ள என்- வகை குறைக்கடத்தியாகக் கருதப்படுகிறது. இதன் உருகுநிலை 1630 பாகை செல்சியசு வெப்பநிலையாகும்
வெள்ளீய(IV) ஆக்சைடின் நீரேற்ற வடிவம் வெள்ளீய அமிலம் அல்லது சிடானிக் அமிலம் என்று விவரிக்கப்படுகிறது. இத்தகைய பொருள்கள் வெள்ளீய(IV) ஆக்சைடின் நீரேறிய துகள்கள் போல தோன்றுகின்றன. இந்த உள்ளடக்கம் துகள்களின் அளவிலும் பிரதிபலிக்கிறது.
தயாரிப்பு
வெள்ளீய(IV) ஆக்சைடு இயற்கையாகத் தோன்றுகிறது. செயற்கை முறை வெள்ளீய(IV) ஆக்சைடை வெள்ளீயம் உலோகத்தை காற்றில் எரிப்பதன் மூலம் தயாரிக்கலாம். 10 கிலோடன் அளவுக்கு வெள்ளீய(IV) ஆக்சைடு ஆண்டுதோறும் தயாரிக்கப்படுகிறது. SnO2 சேர்மத்தை தொழிற்சாலை முறையில் ஒலியதிர்வு உலையில் கார்பனுடன் சேர்த்து 1200 முதல் 1300 பாகை செல்சியசு வெப்பநிலையில் ஒடுக்கும் போது வெள்ளீயம் உலோகம் கிடைக்கிறது.
ஈரியல்பு நிலை
SnO2 நீரில் கரையாது என்றாலும் ஈரியல்பு நிலையைக் கொண்டதாகும். காரம் மற்றும் அமிலம் இரண்டிலும் இது கரைகிறது. சிடானிக் அமிலம் நீரேறிய வெள்ளீய(IV) ஆக்சைடு என விவரிக்கப்படுகிறது (SnO2), இச்சேர்மம் சிடானிக் ஐதராக்சைடு அல்லது வெள்ளீய ஐதராக்சைடு என்ற பெயர்களாலும் அழைக்கப்படுகிறது.
வெள்ளீய ஆக்சைடுகள் அமிலங்களில் கரைகின்றன. ஆலசன் அமிலங்கள் SnO2 சேர்மத்தை தாக்கி [SnI6]2− உள்ளிட்ட எக்சா ஆலோசிடானேட்டுகளைக் கொடுக்கின்றன வெள்ளீய ஆக்சைடின் ஒரு மாதிரி உப்பு ஐதரயோடிக் அமிலத்துடன் பலமணி நேரம் வினைபுரிகிறது என்று ஓர் அறிக்கை தெரிவிக்கிறது இதேபோல, SnO2 கந்தக அமிலத்தில் கரைந்து வெள்ளீய சல்பேட்டைக் கொடுக்கிறது: SnO2 வலிமையான காரங்களில் கரைந்து சிடானேட்டுகளை கொடுக்கிறது. சோடியம் சிடானேட்டின் முறையான மூலக்கூறு வாய்ப்பாடு Na2SnO3]].ஆகும். திண்மமான SnO2/NaOH உருகலை நீரில் கரைத்தால் Na2[Sn(OH)6]2 உருவாகிறது. இது சாயத் தொழிற்சாலையில் பயன்படுகிறது.
பயன்கள்
அரோமாட்டிக் சேர்மங்களான கார்பாக்சிலிக் அமிலங்களையும் அமில நீரிலிகளையும் தயாரிக்கும் வினைகளில் வனேடியம் ஆக்சைடுடன் இதை சேர்த்து வினையூக்கியாகப் பயன்படுத்தப்படுகிறது.
பீங்கான் மெருகூட்டல்கள்
வெள்ளீய(IV) ஆக்சைடு நீண்ட காலமாக பீங்கான் மெருகூட்டலில் ஒரு ஒளிபுகாப் பொருளாகப் பயன்படுத்தப்படுகிறது. பீங்கான் மெருகூட்டல்களில் வெள்ளை நிறமாக நீறமூட்டவும் இது பயன்படுத்தப்படுகிறது. அநேகமாக இச்சேர்மம் ஈயம்-வெள்ளீயம்-மஞ்சள் நிறமியை கண்டுபிடிக்க வழிவகுத்தது, வெள்ளீயம்(IV) ஆக்சைடை ஒரு சேர்மமாகப் பயன்படுத்தி இது தயாரிக்கப்பட்டது. குறிப்பாக மட்பாண்டங்கள், சுகாதாரப் பொருட்கள் மற்றும் சுவர் ஓடுகளுக்கான மெருகூட்டல்களில் வெள்ளீயம்(IV) ஆக்சைடின் பயன்பாடு பொதுவானதாகும். எரியூட்டும் வெப்பநிலைக்கேற்ப கலைப்பு அளவு அதிகரிக்கிறது, எனவே ஒளிபுகாநிலையின் அளவு குறைகிறது. மெருகூட்டல் உருகலில் வெள்ளீயம் ஆக்சைடின் கரைதிறன் பொதுவாக குறைவாகும். Na2O, K2O மற்றும் B2O3 சேர்ப்பதன் மூலம் இதை அதிகரிக்கலாம். CaO, BaO, ZnO, Al2O3 மற்றும் சிறிதளவு PbO சேர்ப்பதன் மூலம் குறைக்கலாம்.
SnO2 சேர்மத்தை ஒரு நிறமியாக கண்ணாடி தயாரித்தல், கண்ணாடி போன்ற மிளிரிகள், பீங்கான் மெருகூட்டல்களில் SnO2 சேர்மம் ஒரு நிறமியாகப் பயன்படுத்தப்படுகிறது. தூய SnO2 சேர்மம் பால் வெண்மை நிறத்தை தருகிறது. பிற உலோக ஆக்சைடுகளுடன் இதை கலக்கும்போது பிற வண்ணங்கள் அடையப்படுகின்றன. எடுத்துக்காட்டுகள்: V2O5 மஞ்சள்; Cr2O3 இளஞ்சிவப்பு; Sb2O5 சாம்பல் நீலம்.
பளபளபாக்குதல்
வெள்ளீய(IV) ஆக்சைடை மெருகூட்டல் தூளாகப் பயன்படுத்தலாம். சில சமயம் கலவைகளிலும் ஈய ஆக்சைடுடன் சேர்த்தும் கண்ணாடி, அணிகலன்கள், பளிங்குகற்கள், வெள்ளி போன்றவற்றை பளபளபாக்க இது பயன்படுகிறது.
கண்ணாடி மேற்பூச்சுகள்
வேதியியல் நீராவி படிவு முறையில் வெள்ளீயம் ஆக்சைடை மேற்பூச்சுகளை கண்ணாடியின் மேல் பூசமுடியும். இதற்கு SnCl4 சேர்மம் அல்லது கரிமவெள்ளீய டிரை ஆலைடுகள் பயன்படுகின்றன. பியூட்டைல் வெள்ளீயம் டிரைகுளோரைடு ஓர் ஆவியாகும் முகவராகும். இந்த நுட்பம் கண்ணாடி புட்டிகளின் மேலாக SnO2 இன் மெல்லிய (<0.1 μm) அடுக்குகளைப் பூசுவதற்குப் பயன்படுகிறது,  பாதுகாப்பிற்காக அடுத்தடுத்து பூசப்படும் பலபடி பூச்சு போன்ற பாலியெத்திலீன்கள் கண்ணாடி மேல் பூசுவதற்கு  உதவுகிறது. ஆண்டிமனி அல்லது புளோரின் அயனி கலப்பு செய்யப்பட்ட தடிமனான அடுக்குகள் மின்சாரத்தைக் கடதுகின்றன. எனவே மின்னொளிர் கர்ருவிகளில் பயன்படுத்தப்படுகின்றன.
வாயு உணரிகள்
. கார்பன் மோனாக்சைடு உணரிகள் உள்ளிட்ட எரியக்கூடிய வாயு உணரிகளில் SnO 2 பயன்படுத்தப்படுகிறது. இவற்றில் உணரிப் பகுதி எரியக்கூடிய வாயு முன்னிலையில் ஒரு நிலையான சில நூறு ° செல்சியசு வெப்பநிலைக்கு வெப்பப்படுத்தப்படுகிறது. இதனால் மின் தடை குறைகிறது ). பல்வேறு சேர்மங்களுடன் கலப்பாக குறிப்பாக . CuO உடன் சேர்ப்பது தொடர்பான கருத்து ஆராயப்பட்டது. கோபால்ட்டு மற்றும் மாங்கனீசை கலப்பு செய்வதன் மூலம் உயர் மின்னழுத்த மாறுபாடுகளில் பயன்படுத்தக்கூடிய ஒரு பொருள் கிடைக்கிறது. இரும்பு அல்லது மாங்கனீஸின் ஆக்சைடுகளுடன் வெள்ளீய ஆக்சைடை கலப்பு செய்து வெள்ளீய(IV) ஆக்சைடை அளவிடலாம்.
மேற்கோள்கள்
பகுப்பு:ஆக்சைடுகள் பகுப்பு:வெள்ளீய சேர்மங்கள் பகுப்பு:குறைக்கடத்திப் பொருட்கள்
மின் வன்கடத்தி
thumb|வன்கடத்தி உறையை நீக்கி செப்புக் கம்பிகள் தெரிவது thumb|உயர் அதிர்வெண் மின்னலை கடத்த வல்ல மின் வடத்தில் உள்ள வன்கடத்திகள்
மின் கடத்தாப்பொருள் அல்லது மின் வன்கடத்தி (இலங்கைத் தமிழ்: காவலி) என்பது மின் ஆற்றலை கடத்தாத பொருட்களாகும். மின் ஆற்றலை நன்றாக கடத்தும் பொருள் மின்கடத்தி எனப்படுகிறது.
மரப்பலகை, கண்ணாடி, ரப்பர், பிளாஸ்டிக் (நெகிழி), பீங்கான் போன்ற பொருட்கள் மின் ஆற்றலை நன்றாக கடத்தாதவை. மின் ஆற்றலை நாம் நன்கு பாதுகாப்போடு பயன் படுத்துவதற்கு இந்த வகையான மின் கடத்தாப்பொருள்கள் மிகத் தேவையானவை. மின் ஆற்றலை நன்றாக கடத்தும் செப்பு, அலுமினியம் போன்ற கடத்திப்பொருள்களால் செய்யப்பட கம்பி வழியே மின்னாற்றல் மின்னோட்டமாகச் செல்லும் பொழுது, நமக்கு மின் தாக்கு ஏதும் நேராமலும், அப்படி ஓடும் மின் ஆற்றல் வீணே போகும் வழிகளில் சிதறிப்போகாமலும் காப்பது மின் கம்பியைச் சுற்றி உறைபோலும் உள்ள இவ் வன்கடத்திகள் தாம். இவ்வகை வன்கடத்திகள் இல்லாவிடில் நம்மால் மின் ஆற்றலைப் பயன்படுத்துவது மிகக்கடினம்.
தொலைக்காட்சி போன்ற தொடர்பியல் கருவிகளுக்கான மின்னாற்றல் முன்னும் பின்னுமாக அலையும் மாறு மின்னோட்ட வகையைச் சேர்ந்த மின் சைகைகளால் ஆனவை. இவ்வகை மின் சைகைகள் மிகுந்த விரைவுடைய அலைவெண் கொண்டவை, எனவே இதற்கென சிறப்பான மின்வடம் உள்ளது. இவ்வகை மின்வடங்களிலும் மின்கடத்தாப்பொருள் வன்கடத்திகள் பயன்படுகின்றன. இதனையும் படத்தில் பார்க்கலாம்.
பகுப்பு:மின்னணுவியல் பகுப்பு:மின் கடத்திகள்
உரூபினா பெரோசு பட்டி
உரூபினா பெரோசு பட்டி (Rubina Feroze Bhatti பிறப்பு 1 ஏப்ரல் 1969) ஒரு பாக்கித்தான் மனித உரிமை ஆர்வலர், அமைதி ஆர்வலர் மற்றும் தலைமை ஆலோசகர் ஆவார். இவர் தற்போது நாட்டின் தேசிய குழந்தை உரிமைகள் ஆணையத்தில் உறுப்பினராக உள்ளார், அதில் இவர் பஞ்சாப் மாகாணத்தை பிரதிநிதித்துவப்படுத்துகிறார்.
ஆரம்பகால வாழ்க்கை மற்றும் கல்வி
நான்கு குழந்தைகளில் ஒருவரான உரூபினா பட்டி, சர்கோதாவில் பிறந்து வளர்ந்தார், அங்கு இவர் மெட்ரிக் மற்றும் இடைநிலை படிப்பை முடித்தார். 1990 ஆம் ஆண்டில் பஞ்சாப் பல்கலைக்கழகத்தில் தனது இளங்கலை அறிவியல் பட்டத்தினைப் பெற்றார், மேலும் 1993 இல் பகாவுதீன் சகரியா பல்கலைக்கழகத்தில் (BZU) வேதியியலில் முதுகலைப் பட்டம் பெற்றார். பின்னர், இவர் 2008 இல் அயர்லாந்தின் மேனூத் பல்கலைக்கழகத்தில் மேம்பாட்டு ஆய்வுகளில் முதுகலைப் பட்டம் பெற்றார், அங்கு இவருக்கு ஆண்டின் சிறந்த மாணவர் விருது வழங்கப்பட்டது. இறுதியாக, 2015 ஆம் ஆண்டில் அமெரிக்காவின் கலிபோர்னியாவின் சான் டியாகோ பல்கலைக்கழகத்தில் தலைமைத்துவ ஆய்வில் முனைவர் பட்டம் பெற்றார்.
தொழில்
சர்கோடாவின் அரசு மகளிர் கல்லூரியில் வேதியியல் விரிவுரையாளராக தனது பணியினைத் தொடங்கினார், அங்கு இவர் பிப்ரவரி 1996 முதல் டிசம்பர் 2004 வரை கற்பித்தல் பணியினை மேற்கொண்டார். 1998 ஆம் ஆண்டில், இவரும் இவருடைய மாணவர்களின் குழுவும் தாங் வசாய்ப் என்ற ஒரு முறைசாரா குழுவை உருவாக்கினார்கள் (உருது வார்த்தைகளின் அர்த்தம் "மனிதகுலத்தின் முழுமைக்கான ஏக்கம்"). ஒரு பொதுக் கல்வித் துறையில் கற்பித்தல் பணிக்குப் பின்னர், மேம்பாட்டு ஆய்வுகளில் முதுகலை முடித்த பிறகு, இவர் சமூக மேம்பாட்டுத் துறையில் சேர்ந்தார், மேலும் வகுப்புவாத நல்லிணக்கம், பாலின சமத்துவம் மற்றும் மனித உரிமைகளுக்கான மரியாதை ஆகியவற்றை மேம்படுத்துவதற்காக வேலை செய்யும் டாங் வசைப் அமைப்பில் சேர்ந்தார். அந்த அமைப்பில் மார்ச் 2020 வரை பொதுச் செயலாளர் மற்றும் நிர்வாக இயக்குநர் உட்பட பல்வேறு பொறுப்புகளில் இவர் பணியாற்றினார். பாக்கித்தானில் உள்ள பல்வேறு சமூகங்களிடையே அமைதியை கட்டியெழுப்பும் கருவியாக இவர் சூஃபித்துவத்தைப் பயன்படுத்தினார், மேலும் சகோதரத்துவம் மற்றும் நல்லிணக்கத்தின் கொள்கைகளின் அடிப்படையில் சூஃபிகளின் செய்தியை ஊக்குவித்தார். சமூகத் தலைவர்கள், ஆர்வலர்கள் மற்றும் ஊடகவியலாளர்களுக்கு தலைமைத்துவ மேம்பாடு, அமைதியை உருவாக்குதல், மற்றும் ஆகியவற்றில் பயிற்சி அளிப்பதில் இவர் ஈடுபட்டுள்ளார். இவர் சமூக நீதி மையம் மற்றும் சிறுபான்மையினர் உரிமைகளுக்கான மக்கள் ஆணையத்தில் குழு உறுப்பினராக பணியாற்றியுள்ளார்.
பட்டி 2011 இல் கிழக்கு மென்னோனைட் பல்கலைக்கழகத்தில் சிறப்பு அறிஞராகவும், சான் டியாகோ பல்கலைக்கழகத்தில் 2013-2014 மாற்றத்திற்கான மகளிர் தலைமை உரையாடல் திட்டத்தின் தலைவராகவும் பணியாற்றியுள்ளார். தேசிய மற்றும் சர்வதேச அரங்குகளில் பெண்களுக்கு அதிகாரம் அளித்தல், பெண்களுக்கு எதிரான வன்முறை, மனித உரிமைகள் ஆகிய பல தலைப்புகளில் விரிவுரை வழங்கியுள்ளார். பஞ்சாப் அரசின் 2015 மற்றும் 2018 ஆம் ஆண்டுகளில் இவர் சிறுபான்மையினர் விவகாரங்களுக்கான ஆலோசனைக் குழுவின் உறுப்பினராகப் பணியாற்றினார்.
பஞ்சாப் சார்பாக தேசிய குழந்தை உரிமைகள் ஆணையத்தில் உறுப்பினராகப் பணியாற்ற பட்டி தேர்ந்தெடுக்கப்பட்டார், இது தேசிய குழந்தை உரிமைகள் சட்டம், 2017   பாக்கித்தான் அரசால் ஏப்ரல் 2020 இல் நிறுவப்பட்ட ஒரு சட்டபூர்வமான அமைப்பு ஆகும்.மற்றும் ஏற்கனவே உள்ள குழந்தைகளின் நலன் கருதி முன்மொழியப்பட்ட சட்டங்கள், கொள்கைகள், நடைமுறை மற்றும் முன்மொழிவுகள், மற்றும் குழந்தைகள் உரிமை மீறல் தொடர்பான வழக்குகளில் விசாரணை நடத்துதல் ஆகியவற்றை மதிப்பாய்வு செய்வதனை நோக்கமாகக் கொண்டுள்ளது.
சான்றுகள்
பகுப்பு:பாக்கித்தானியப் பெண்ணியவாதிகள் பகுப்பு:பாக்கித்தானியப் பெண்கள் பகுப்பு:1969 பிறப்புகள் பகுப்பு:வாழும் நபர்கள்
இந்தியக் குடியரசுத் துணைத் தலைவர் தேர்தல் 2022
இந்தியக் குடியரசுத் துணைத் தலைவர் தேர்தல் 2022 (2022 Indian vice presidential election) என்பது இந்திய அரசியலமைப்பின் பிரிவு 56(1) இந்தியத் துணைக் குடியரசுத் தலைவராக ஐந்தாண்டுக் காலத்திற்குப் பதவி வகிப்பவரை 6 ஆகத்து 2022 அன்று தேர்ந்தெடுக்க நடைபெறும் தேர்தலாகும். இந்த தேர்தலில் வெற்றி பெறுபவர் தற்போதைய துணை ஜனாதிபதி வெங்கையா நாயுடுவுக்குப் பதிலாகப் பதவியேற்பார். 16 சூலை 2022 அன்று, மேற்கு வங்க ஆளுநராக இருந்த ஜகதீப் தன்கர் துணை குடியரசுத் தலைவர் வேட்பாளராகப் பாரதிய ஜனதா கட்சியால் பரிந்துரைக்கப்பட்டார். இத்தேர்தலில் ஜக்தீப் தன்கர் 528 வாக்குகள் பெற்று 346 வாக்குகள் வித்தியாசத்தில் எதிர்க்கட்சி வேட்பாளர் மார்கரெட் ஆல்வாவை தோற்கடித்து வெற்றி பெற்றார்.
தேர்தல் முறை
இந்திய நாடாளுமன்ற மாநிலங்களவை மற்றும் மக்களவை உறுப்பினர்களை உள்ளடக்கிய வாக்காளர்களால் துணைக் குடியரசுத் தலைவர் தேர்ந்தெடுக்கப்படுகிறார். குறிப்பிடப்பட்ட அவையின் நியமன உறுப்பினர்களும் தேர்தல் செயல்பாட்டில் வாக்களிக்கத் தகுதியுடையவர்கள் ஆவர். ரகசிய வாக்கெடுப்பு மூலம் வாக்குப்பதிவு நடைபெறுகிறது.
மேற்கோள்கள்
பகுப்பு:இந்தியத் தேர்தல்கள் பகுப்பு:நடப்பு நிகழ்வுகள் பகுப்பு:2022 தேர்தல்கள்
கீழ்வேளூர் ஊராட்சி ஒன்றியம்
கீழ்வேளூர் ஊராட்சி ஒன்றியம், இந்தியாவின்   தமிழ்நாட்டின்  நாகப்பட்டினம் மாவட்டத்தில் உள்ள 6  ஊராட்சி ஒன்றியங்களில் ஒன்றாகும். கீழ்வேளூர் வட்டத்தில் உள்ள கீழ்வேளூர் ஊராட்சி ஒன்றியம், 38 கிராம ஊராட்சிகளைக் கொண்டுள்ளது. கீழ்வேளூரில் இவ்வூராட்சி ஒன்றியத்தின் வட்டார வளர்ச்சி அலுவலகம்   இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கீழ்வேளூர் ஊராட்சி ஒன்றியத்தின் மொத்த மக்கள் தொகை 70,661 ஆகும். அதில் பட்டியல் சமூக மக்களின் தொகை 38,993 ஆக உள்ளது. பட்டியல் பழங்குடி மக்களின் தொகை 269 ஆக உள்ளது.
மேற்கோள்கள்
பகுப்பு: நாகப்பட்டினம் மாவட்ட ஊராட்சி ஒன்றியங்கள்
தக்கலை பீர் முகம்மது அப்பா
பிறப்பு
திருநெல்வேலி மாவட்டம் தென்காசி வட்டம் கணிகபுரத்தில் பிறந்தார். இவருடைய தந்தையார் சிறுமலுக்கர். தாயார் ஆமீனா. இவரின் காலத்தைப் பற்றிய சரியான தடங்கள் இல்லை. கிபி 10, 13ஆம் நூற்றாண்டிற்கு இடைப்பட்டதாக இருக்கலாம். இசுலாமிய ஆண்டு ஹிஜ்ரி 800 க்கும் 1100 க்கும் இடைப்பட்டது. 108 சித்தர்களின் வரிசையில் அப்பா அவர்களின் பெயரும் இடம் பெற்றுள்ளது. சமசுகிருத மருத்துவ நூல்கள் இவரை சித்த நாகார்ஜுனர் என்றே குறிப்பிடுகின்றன.
சூழல்
தென்காசியில் சைவ சமயம் எழுச்சி பெற்று நின்றது. சைவ வெள்ளாளர்களும்/ பாளையப்பட்டு மறவர்களும்/, பட்டு நூல் நெசவாளர்களும் கலந்த வாழ்ந்த நகரில் இசுலாமியர்களும் இருந்தனர். அங்கு விசுவநாத சாமி கோவில் என்ற பிரமாண்ட கோவில் ஒன்று இருந்தது. அந்த கோயிலின் தர்மகர்த்தவான திரு. பெஸ்கட் ராம சாஸ்திரி, பீர்முகம்மதின் அப்பா சிறுமலுக்கருக்கு நெருங்கிய நண்பராக இருந்தார். எனவே, இருவீட்டுப் பிள்ளைகளும் நெருங்கி பழகுவர். விளையாடுவர். இருப்பினும்,ளமை காலத்தில் பீர்முகம்மது உலக நடப்புகள் எவற்றின் மீதும் ஆர்வம் காட்டாத மனம் படைத்தவராக இருந்தார். அதுவே அச்சூழலுக்கு அவருக்கு பொருத்தமாகவே இருந்தது.
வாழிட மாற்ற நிகழ்வு
அக்காலத்தில், அக்கோவில் குளத்தில் சைவர்கள் மட்டுமே குளிக்க அனுமதிப்பர். அச்சூழலில் பீர் முகம்மது என்ற இசுலாமியச்சிறுவன் குளித்ததால், பீர் முகம்மதுவின் அப்பாவுக்கும், கோவில் தர்மகத்தாவுக்கும் மனப்பிரச்சனையை ஏற்படுத்தி விட்டது. அன்றைய நாட்களில் தக்கலையானது நெசவாளர்களை அதிகம் கொண்ட இடமாக செயல்பட்டது. எனவே, தக்கலைக்கு தமது வாழிடத்தை மாற்றி, அங்கு முஹைதீன் பிள்ளை என்பவருடைய வீட்டில் தங்கினர். அங்கு அவரது குடும்பத்தார், நெசவுத் தொழிலை மேற்கொண்டனர். அன்று தக்கலை, திருவாங்கூர் மன்னரின் ஆளுகைக்கு உட்பட்டிருந்தது. திருவாங்கூரின் தலைநகராக அதன் அடுத்த ஊரான பத்மநாபபுரம் விளங்கியது. தன் வாழ்நாளில் பெரும் பகுதியைக் கேரள மாநிலத்தின் கொச்சிப் பகுதியைச் சார்ந்த மலைப் பகுதிகளில்தான் வாழ்ந்தார். இதன்பின் யானை மலைக் காட்டுப் பகுதிகளில் தவம் இருந்தார். அப்போதுதான் சூபிக் கருத்துப் பெட்டகமாம் பல நூல்களை எழுதியதாகத் தெரிகிறது.
தக்கலை பீர் முகமது அப்பாவின் சிறப்பு
பீர்முகமது ஒலியுல்லா 18 ஆயிரம் ஞானப்புகழ்ச்சி பாடல்களை எழுதியுள்ளார். இவரது ஆண்டு விழா தக்கலை பீர் முகம்மது ஒலியுல்லா தர்காவில் அஞ்சுவன்னம் பீர்முகமதியா முஸ்லிம் அசோசியேஷன் சார்பில் ஒவ்வொரு ஆண்டும் நடத்தப்பட்டு வருகிறது.
அப்பா அவர்கள் பிறந்த ஆண்டு இன்னும் கணிக்க முடியாமலே இருக்கிறது. இளமையிலேயே ஞானக் கருத்துக்களில் ஈடுபாடு உடையவராய் விளங்கிய அவர், தென்காசியைச் சேர்ந்தவராயிருப்பினும் தன் வாழ்நாளில் பெரும் பகுதியைக் கேரள மாநிலத்தின் கொச்சிப் பகுதியைச் சார்ந்த மலைப் பகுதிகளில்தான் வாழ்ந்தார். இதன்பின் யானை மலைக் காட்டுப் பகுதிகளில் தவம் இருந்தார். அப்போதுதான் சூபிக் கருத்துப் பெட்டகமாம் பல நூல்களை எழுதியதாகத் தெரிகிறது.
இறப்பு
அப்பா அவர்கள் நீண்ட காலம் தங்கியிருந்த கேரளத்தின் ஒரு இடத்திற்கு இன்னமும் பீர்மேடு (இடுக்கி மாவட்டம்) எனும் பெயர் நிலவுகிறது. இறுதியில் கன்னியாகுமரி மாவட்டம் தக்கலைப் பகுதிக்கு வந்து சிலகாலம் இருந்து ஞானம் உபதேசித்தார்; பின்னர் இறுதி நாளும் தக்கலையிலேயே முடிந்தது. இவருடைய தர்கா, பீர் முகம்மது ஒலியுல்லா தர்கா தக்கலையில் இருக்கிறது.
வெளி இணைப்பு
பகுப்பு:தமிழகக் கவிஞர்கள் பகுப்பு:இசுலாமியத் தமிழறிஞர்கள் பகுப்பு:சூபி அறிஞர்கள் பகுப்பு:கன்னியாகுமரி மாவட்ட நபர்கள்
அசுமதுல்லா சகிதி
அசுமதுல்லா சகிதி (Hashmatullah Shahidi ( حشمت الله شاهدي   ; பிறப்பு 4 நவம்பர் 1994) ஒரு ஆப்கான் துடுப்பாட்ட வீரர் . அக்டோபர் 2013 இல் கென்யத் துடுப்பாட்ட அணிக்கு எதிராக ஆப்கானிஸ்தானுக்காக தனது ஒருநாள் சர்வதேச போட்டியில்  இவர் அறிமுகமானார்.  2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவர் ஆப்கான் தேசிய அணி தவிர ஆப்கானித்தான் அ அனி, 19 வயதிற்கு உட்பட்ட ஆப்கானித்தான் அணி, அமோ ரீஜியன் அணி, இசுப்பீன் கர் அணி ஆகிய அணிகள் சார்பாகவும் இவர் துடுப்பாட்டப் போட்டிகளில் விளாஇயாடி வருகிறார்.
துடுப்பாட்ட வாழ்க்கை
ஸ்பீன் கர் பிராந்தியத்திற்கு சார்பாக பேண்ட்-இ-அமீர் பிராந்தியத்திற்கு எதிரான போட்டியில் இவர் 2017–18 அஹ்மத் ஷா அப்தாலி 4 நாள் போட்டித் தொடரில் விளையாடினார். அந்தத் தொடரின் இறுதிப் போட்டியில், முதல் ஆட்டப் பகுதியில் இவர் 163 ஓட்டங்கள் எடுத்தார். . மே 21, 2019 அன்று அயர்லாந்தில் நடைபெற்ற அயர்லாந்துத் துடுப்பாட்ட அணிக்கு எதிரான ஒருநாள் தொடரில் தனது முதல் சர்வதேச ஆறு ஓட்டங்களை அடித்தார். அது வரையில் இவர் ஒருநாள் போட்டியில் ஒரு ஆறு ஓட்டங்கள் கூட இல்லாமல் இல்லாமல் 865 * ஓட்டங்களை எடுத்திருந்தார்.
தேர்வுத் துடுப்பாட்டம்
2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். அவர் 14 ஜூன் 2018 அன்று இந்தியத் துடுப்பாட்ட அணிக்கு எதிராக நடைபெற்ற போட்டியில் இவர் அறிமுகமானார். ஆட்டத்தின் இரண்டாவது ஆட்டப் பகுதியில் இறுதிவரை ஆட்டமிழக்காமல் 36 ஓட்டங்கள் எடுத்தார். பிப்ரவரி 2019 இல், இந்தியாவில் நடைபெற்ற அயர்லாந்து துடுப்பாட்ட அணிக்கு எதிரான போட்டித் தொடருக்கான ஆப்கானிஸ்தானின் தேர்வுத் துடுப்பாட்ட அணியில்  இவர் இடம் பெற்றார்.
ஒருநாள்
2019 ஆம் ஆண்டில் ஐசிசி துடுப்பாட்ட உலகக் கோப்பை போட்டித் தொடரில் இவர் விளையாடினார். சூன் 29, லீட்ஸ் துடுப்பாட்ட மைதானத்தில்  பாக்கித்தான் துடுப்பாட்ட  அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் தான் சந்தித்த முதல் பந்தில் ஓட்டங்கள் எதுவும் எடுக்காமல் சகீன் ஷா அப்ரிதி பந்துவீச்சில் இவர் ஆட்டமிழந்தார். இந்தப் போட்டியில் பக்கித்தான் துடுப்பாட்ட  அணி 3 இலக்குகளில்  வெற்றி பெற்றது.
2019 துடுப்பாட்ட உலகக் கோப்பை
ஏப்ரல் 2019 இல், 2019 துடுப்பாட்ட உலகக் கோப்பைக்கான ஆப்கானிஸ்தான் அணியில் அவர் இடம் பெற்றார். 18 ஜூன் 2019 அன்று, இங்கிலாந்துத் துடுப்பாட்ட அணிக்கு எதிரான போட்டியில், ஹஷ்மதுல்லா ஒருநாள் போட்டிகளில் தனது 1,000 வது ஓட்டத்தினை எடுத்தார்.
குறிப்புகள்
பகுப்பு:வாழும் நபர்கள் பகுப்பு:1994 பிறப்புகள்
அனுராதா தோக்சம்
மேற்கோள்கள்
பகுப்பு:வாழும் நபர்கள் பகுப்பு:இந்திய மகளிர் வளைதடிபந்தாட்ட வீரர்கள் பகுப்பு:1989 பிறப்புகள் பகுப்பு:இந்திய ஒலிம்பிக் வளைதடிபந்தாட்ட வீரர்கள்
திருமருகல் ஊராட்சி ஒன்றியம்
திருமருகல் ஊராட்சி ஒன்றியம், இந்தியாவின் தமிழ்நாட்டின்  நாகப்பட்டினம் மாவட்டத்தில் உள்ள 6  ஊராட்சி ஒன்றியங்களில்  ஒன்றாகும். நாகப்பட்டினம் வட்டத்தில் அமைந்த திருமருகல் ஊராட்சி ஒன்றியம் 39 கிராம ஊராட்சி மன்றங்களை கொண்டுள்ளது. திருமருகலில் இவ்வூராட்சி  ஒன்றியத்தின் வட்டார வளர்ச்சி அலுவலகம் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, திருமருகல் ஊராட்சி ஒன்றியத்தின் மொத்த மக்கள் தொகை 87,521 ஆகும். அதில் பட்டியல் இன மக்களின் தொகை 37,290 ஆக உள்ளது. பட்டியல் பழங்குடி மக்களின் தொகை 252 ஆக உள்ளது.
ஊராட்சி மன்றங்கள்
திருமருகல் ஊராட்சி ஒன்றியத்தில் உள்ள 39 ஊராட்சி மன்றங்களின் விவரம்;
மேற்கோள்கள்
பகுப்பு: நாகப்பட்டினம் மாவட்ட ஊராட்சி ஒன்றியங்கள்
தன்னூட்ட உயிரி
தன்னூட்ட உயிரி (autotroph) அல்லது, உற்பத்தி செய்யும் உயிரி என்பது சூழலில் காணப்படும் எளிமையான பொருட்களுடன் சூரிய ஒளி ஆற்றலையும் (ஒளித்தொகுப்பு) கரிமமில் வேதியியல் வினைகளையும் (வேதித்தொகுப்பு) பயன்படுத்தி, சிக்கலான கரிமச் சேர்மங்களை உற்பத்தி செய்யும் உயிரியைக் குறிக்கும். இவ்வாறு உற்பத்தியாகும் சிக்கலான கரிமச் சேர்மங்களுள் கார்போவைதரேட்டுகள், கொழுப்புகள், புரோட்டீன்கள் என்பன அடங்கும். உணவுச் சங்கிலியில், இவ்வாறு உணவைத் தாமே உற்பத்தி செய்யும் உயிரிகளுள் நிலத்தில் வாழும் தாவரங்களும், நீரில் வாழும் அல்காக்களும் அடங்குகின்றன. இதற்கு முரணாகச் சார்பூட்ட உயிரிகள் தன்னூட்ட உயிரிகளை உட்கொண்டு வாழ்கின்றன. தன்னூட்ட உயிரிகள், காபனீரொட்சைடைத் தாழ்த்துவதன் மூலம், உயிர்த்தொகுப்புக்குத் தேவையான கரிமச் சேர்மங்களை உருவாக்குவதுடன், வேதியியல் ஆற்றல் சேமிப்பையும் உருவாக்குகின்றன. பெரும்பாலான தன்னூட்ட உயிரிகள் நீரைத் தாழ்த்திகளாகப் பயன்படுத்துகின்றன. ஆனால், சில தன்னூட்ட உயிரிகள் ஐதரசன் சல்பைடு போன்ற ஐதரசன் சேர்மங்களைப் பயன்படுத்துகின்றன. தன்னூட்ட உயிரிகளுள் ஒரு வகையான ஒளியியைபிகள் (Phototrophs) சூரிய ஒளியில் இருக்கும் மின்காந்த ஆற்றலை தாழ்த்திய கரிம வடிவில் வேதியியல் ஆற்றலாக மாற்றுகின்றன.
தன்னூட்ட உயிரிகள், ஒளித்தன்னூட்ட உயிரிகளாகவோ வேதித்தன்னூட்ட உயிரிகளாகவோ இருக்கலாம். ஒளியியைபிகள், சூரிய ஒளியை ஆற்றல் மூலமாகப் பயன்படுத்துகின்ற அதேவேளை, வேதியூட்ட உயிரிகள் மின்னணு வழங்கிகளை ஆற்றல் மூலங்களாகப் பயன்படுத்துகின்றன. தன்னூட்ட உயிரிகளைப் பொறுத்தவரை, இந்த மின்னணு வழங்கிகள் கரிமமில் வேதி மூலங்களில் இருந்து வருகின்றன.
பகுப்பு:உயிரினங்கள் பகுப்பு:உணவுச் சங்கிலி பகுப்பு:உயிரியல் துறைச்சொற்கள்
அனாகிதா ரதேப்சாத்
அனாகிதா ரதேப்சாத் (Anahita Ratebzad) (நவம்பர் 1931-7 செப்டம்பர் 2014) ஆப்கானித்தானைச் சேர்ந்த சமூக ஆர்வலரும், மார்க்சிசிய-லெனினிய அரசியல்வாதியும், ஆப்கானித்தான் மக்கள் ஜனநாயகக் கட்சியின் உறுப்பினரும், பாப்ராக் கர்மல் தலைமையில் இயங்கிவரும் புரட்சிகர அமைப்பின் உறுப்பினருமாவார். ஆப்கானித்தான் நாடாளுமன்றத்திற்கு தேர்ந்தெடுக்கப்பட்ட முதல் பெண்களில் ஒருவரான ரதேப்சாத் 1980 முதல் 1986 வரை அதன் துணைத் தலைவராக இருந்தார்.
ஆரம்பகால வாழ்க்கையும் கல்வியும்
அனாகிதா ரதேப்சாத், ஆப்கானின் காபுல் மாகாணத்திலுள்ள குல்தாரா என்ற இடத்தில் பிறந்தார். இவரது தந்தை ஆப்கானித்தான் இராச்சியத்தின் அரசுத் தலைவராக 1919 முதல் 1929 வரை இருந்த அமானுல்லாகானின் சீர்திருத்தங்களை ஆதரித்தவர். இது 1929இல் முகமது நதிர் கானின் ஆட்சிக் காலத்தில் ஏற்பட்ட உள்நாட்டுப் போரின் காரணமாக ஈரானுக்கு கட்டாயமாக நாடு கடத்தலுக்கு வழிவகுத்தது. ரதேப்சாத்தும் இவரது சகோதரரும் மோசமான சூழ்நிலையில் தந்தை இல்லாமல் வளர்ந்தனர். வெளிநாட்டில் படித்த ஆப்கான் அறுவை சிகிச்சை நிபுணர்களில் ஒருவரான மருத்துவர் கெராமுதீன் கக்கரை தனது 15 வயதில் திருமணம் செய்து கொண்டார். காபூலில் உள்ள பிரான்கோ-ஆப்கானித்தான் பள்ளிகளை உள்ளடக்கிய மையத்தில் சேர்ந்தார். 1950-1954 வரை மிச்சிகன் மாநில பல்கலைக்கழகத்தின் செவிலியர் பள்ளியில் படித்து பட்டம் பெற்றார். காபூல் பல்கலைக்கழகத்தின் மருத்துவப் பள்ளி பெண்களை மருத்துவத்தில் சேர அனுமதித்த முதல் வருடத்தில் இவர் சேர்ந்து 1962இல் பட்டம் பெற்றார்.
இவருடைய அரசியல் ஈடுபாடு இவருக்கும் இவருடைய கணவருக்கும் இடையில் ஒரு பிரிவுக்கு வழிவகுத்தது. இவர் மன்னர் முகமது சாகிர் ஷாவுக்கு விசுவாசமாக இருந்ததால் இவரது அரசியல் கருத்துக்களையும் செயல்பாடுகளையும் அவர் ஏற்கவில்லை. ரதேப்சாத் 1973இல் கணவரின் வீட்டை விட்டு வெளியேறினார். அவர்கள் அதிகாரப்பூர்வமாக விவாகரத்து செய்யவில்லை என்றாலும், அவர்கள் தனித்தனியாக வாழ்ந்தனர். இவர்களுக்கு ஒரு மகளும், இரண்டு மகன்களும் என மூன்று குழந்தைகள் பிறந்தனர். இவரது மகள் மட்டுமே இவரது அரசியல் வழியைப் பின்பற்றி ஆப்கானித்தானின் மக்கள் ஜனநாயகக் கட்சியின் உறுப்பினரானார். இவருடைய மகன்கள் இவருடிய அரசியல் நடவடிக்கைகளையும், முடிவுகளையும் விமர்சித்தனர்.
அரசியல் வாழ்க்கை
ரதேப்சாத் 1950களின் பிற்பகுதியிலும், 60களிலும் பெரும்பாலான பொது மற்றும் வெளிப்படையான சமூக, அரசியல் ஆப்கன்-பெண் ஆர்வலர்களில் ஒருவராக இருந்தார். 1957இல் இலங்கையில் நடந்த ஆசிய மகளிர் மாநாட்டில் சர்வதேச மேடையில் ஆப்கானித்தான் இராச்சியத்தை பிரதிநிதித்திய முதல் ஆப்கன்-பெண்கள் குழுவில் ஒருவராகவும் இருந்தார்.
தாவுத் கான் பிரதமராக இருந்த காலத்தில் முக்காடு பெண்களின் விருப்பமானது என்பதால், இவர் 1957ஆம் ஆண்டில் காபுல் அலியாபாத் மருத்துவமனைக்கு பெண் செவிலியர்களை ஆண் நோயாளிகளுக்கு சிகிச்சையளிக்க அழைத்துச் சென்றார். இது ஆப்கானித்தான் நகரின் பணி நோக்கத்திற்காக பெண்களின் முகங்களை வெளிக்கொணர்ந்தது. இருப்பினும், இந்த நிகழ்வுகள் ஆப்கன் சமூகத்தின் பழமைவாத வட்டங்களில் அவதூறுக்கு வழிவகுத்தது.
ஆப்கான் பெண்களின் ஜனநாயக அமைப்பு
இவர், 1964இல் ஆப்கான் பெண்களின் ஜனநாயக அமைப்பை நிறுவினார். இந்த அமைப்பு எந்த ஒரு குறிப்பிட்ட அரசியல் சித்தாந்தத்தையும் பின்பற்றவில்லை. இதற்கு வெளிநாட்டு நிதியுதவியோ அல்லது ஆதரவவோ இல்லை. அமைப்பின் உறுப்பினர்களில் அறிவார்ந்த பெண்கள் தங்கள் சொந்த முயற்சியில் பெண்களின் உரிமைகளை ஊக்குவிக்கவும் வேலை செய்யவும் முன்வந்தனர். இருப்பினும், 1978 சௌர் புரட்சிக்குப் பிறகு இந்த அமைப்பு அரசாங்கத்தின் மேற்பார்வையின் கீழ் வந்தது. 1980இல் இந்த அமைப்பின் பொதுக்குழுவில் அதன் தலைவராக இவர் தேர்ந்தெடுக்கப்பட்டார்.
இறப்பு
1986க்கு பிறகு இவர் மே 1992 வரை ஆப்கானித்தானில் இருந்தார். இவரது குடும்பத்தைச் சேர்ந்த சிலர் முஜாஹிதீன் சண்டையிலிருந்து தப்பிக்க வேண்டிய கட்டாயம் ஏற்பட்டது. 1995இல் இவர் பல்கேரியாவின் சோபியாவுக்குச் சென்றார். ஒரு வருடம் கழித்து அரசியல் தஞ்சம் கோரி ஜெர்மனியின் லோனனில் குடியேறினார். தனது 82 வயதில் சிறுநீரக செயலிழப்பால் இறந்தார். அவளது உடல் ஆப்கானிஸ்தானுக்கு கொண்டு செல்லப்பட்டு காபூலின் ஷோஹதா-இ-சஅலேஹின் கல்லறையில் அடக்கம் செய்யப்பட்டது.
மேற்கோள்கள்
பகுப்பு:2014 இறப்புகள் பகுப்பு:1931 பிறப்புகள் பகுப்பு:ஆப்கானித்தான் அரசியல்வாதிகள் பகுப்பு:பெண் அரசியல்வாதிகள்
இரிச்சர்டு எல்லிசு (வானியலாளர்)
இரிச்சர்டு சாலிசுபரி எல்லிசு (Richard Salisbury Ellis)  (பிறப்பு: 25 மே 1950) கோல்வின் பே வேல்சு இலண்டன் பல்கலைக்கழக கல்லூரியில் வானியற்பியல் பேராசிரியராக உள்ளார். இவர் முன்பு கலிபோர்னியா தொழில்நுட்ப நிறுவனத்தில்(கால்நெக்கில்) வானியல் சுட்டீல் பேராசிரியராகப் பணியாற்றினார். இவருக்கு 2011 ஆம் ஆண்டில் அரசு வானியல் கழகத்தின் தங்கப் பதக்கமும், 2022 ஆம் ஆண்டில் அரசு கழகத்தின் அரசப் பதக்கமும் 2023 ஆம் ஆண்டில் அண்டவியலில் குரூபர் பரிசும் வழங்கப்பட்டது.
கல்வி
எல்லிசு இலண்டன் பல்கலைக்கழகக் கல்லூரியில் வானியல் பயின்று 1974 ஆம் ஆண்டில் ஆக்சுபோர்டு பல்கலைக்கழகத்தின் வொல்ப்சன் கல்லூரியில் மெய்யியல் பட்டயம் பெற்றார்.
ஆராய்ச்சியும் தொழிலும்
1985 ஆம் ஆண்டில் அவர் தர்காம் பல்கலைக்கழகத்தில் அரசு கிரீன்விச் ஆய்வகத்தில் இரண்டு ஆண்டுகள் அவரது ஆராய்ச்சி பங்களிப்புகளுக்காக பேராசிரியராக நியமிக்கப்பட்டார். 1993 ஆம் ஆண்டில் அவர் கேம்பிரிட்ஜ் பல்கலைக்கழகத்திற்கு பிளூமின் பேராசிரியராகச் சென்று மாக்தலீன் கல்லூரியில் பேராசிரியராக ஆனார். 1994 முதல் 1999 வரை வானியல் நிறுவனத்தின் இயக்குநராக பணியாற்றினார், அந்த நேரத்தில் அவர் கால்டெக்கிற்கு சென்றார். கால்டெக் கிற்கு வந்த சிறிது நேரத்திலேயே அவர் பாலோமர் ஆய்வகத்தின் இயக்குநராக நியமிக்கப்பட்டார், பின்னர் அவர் முப்பது மீட்டர் தொலைநோக்கியில் கால்டெக்கின் பங்கின் வளர்ந்து வரும் முதன்மைநிலையைக் கணக்கில் எடுத்துக்கொண்டு கால்டெக் ஒளியியல் நோக்கீட்டகங்களாக மறுசீரமைத்தார். செப்டம்பர் 2015 இல் கால்டெக்கில் 16 ஆண்டுகளுக்குப் பிறகு, இலண்டன் பல்கலைக்கழக கல்லூரியில் (யு. சி. எல்) நடைபெற்ற ஐரோப்பிய ஆராய்ச்சி மன்ற  உயர் ஆராய்ச்சி நல்கை வழி ஐரோப்பாவுக்குத் திரும்பினார்.
எல்லிஸ் முதன்மையாக அண்டவியல் நோக்கீட்டில் பணியாற்றுகிறார், பால்வெளிகளின் தோற்றமும், படிமலர்ச்சியும் , அண்டப் பேரியல் கட்டமைப்பின் படிமலர்ச்சி, இருண்ட பொருளின் தன்மை, பகிர்வு ஆகியவற்றைக் கருத்தில் கொண்டு. நெடுந்தொலைவு பால்வெளிகளின் உருவாக்கமும் உருவவியலும் பற்றி ஆய்வு செய்யும் மார்ஃப்ஸ் ஒத்துழைப்புப் பணியில் அவர் பணியாற்றினார். இவர் ஈர்ப்பு வில்லை, உயர் செபெயர்ச்சி மீவிண்மீன் வெடிப்பு ஆகியவற்றின் பயன்பாடுகளில் சிறப்பு ஆர்வமுள்ளவர். அவர் மீவிண்மீன் வெடிப்பு அண்டடவியல் திட்டத்தில் உறுப்பினராக இருந்தார், அதன் தலைவர் சவுல் பெர்ல்மட்டர் அண்ட முடுங்கியநிலை விரிவாக்கம் குறித்த குழுவின் சிறந்த கண்டுபிடிப்பிற்காக 2011 ஆம் ஆண்டின் இயற்பியலுக்கான நோபல் பரிசைப் பகிர்ந்து கொண்டார். இவரது மிக அண்மைய கண்டுபிடிப்புகள்  அண்டம் அதன் தற்போதைய அகவை அளவில் ஒரு சில விழுக்காட்டு அளவில் மட்டுமே இருந்தபோது காணப்பட்டதொடக்க காலப்  பால்வெளிகளுக்கான தேடல்களுடன் தொடர்புடையவை.
கால்டெக்கில் 2000 முதல் 2005 வரை பாலோமர் நோக்கீட்டகத்தின் இயக்குநராக இருந்த எல்லிசு, அறிவியல் மற்றும் தொழில்நுட்ப நடைமுறையை உருவாக்குவதிலும் , முப்பத்து மீட்டர் தொலைநோக்கிக்கான கூட்டணியை உருவாக்குவதிலும் முதன்மை பங்கு வகித்தார் - கால்டெக் கலிபோர்னியா பல்கலைக்கழகம் , கனடா , ஜப்பான் , சீனா, இந்தியா ஆகியவை மௌனா கீ அவாய் தொலைநோக்கிபணிக்கு வித்திட்டன. இது கட்டி முடிக்கப்படும்போது வடக்கு அரைக்கோளத்தில் மிகப்பெரிய தரை அடிப்படையிலான ஒளியியல், அகச்சிவப்பு தொலைநோக்கியாக இருக்கும்.
தகைமைகளும் விருதுகளும்
1995 ஆம் ஆண்டில் அரசு கழக  ஆய்வுறுப்பினராகத் தேர்ந்தெடுக்கப்பட்டார். 2008 ஆம் ஆண்டு புத்தாண்டு தகைமைகளில் பிரித்தானியப் பேரரசின் ஆணையின் தளபதியாகவும், 2018 ஆம் ஆண்டில் ஆத்திரேலிய அறிவியல்  கல்வ்க்கழக ஆய்வுறுப்பினராகவும் தொடர்பு உறுப்பினராகவும் பஇ அமர்த்தப்பட்டார்.
எல்லிசு பால்வெளிகள் பிறந்தபோது: அண்ட விடியலுக்கான தேடல் (பிரின்சுட்டன் பல்கலைக்கழக அச்சகம், 2022)  எனும் நூலை எழுதினார். இதில் அவர் பால்வெளிகளை ஆய்வதில், எனவே அண்ட வரலாற்றின் மிக முந்தைய காலகட்டங்களையும் ஆய்வதில் தனது ஐந்து பத்தாண்டு கால வாழ்க்கையில் வானியலாளர்கள் செய்த நோக்கீட்டு முன்னேற்றத்தை விவரிக்கிறார். நாசாவின் ஜேம்ஸ் வெப் விண்வெளி தொலைநோக்கி மூலம் இருளிலிருந்து முதல் தலைமுறை பால்வெளிகளின் தோற்றத்துடன், அதாவது,அண்ட விடியலைக் காணும் வாய்ப்புகளுடன் கதை முடிவடைகிறது.
உலகின் நவீன நோக்கீட்டகங்களில் ஜூலியன் ஆப்ராம்சின் பயன்படுத்திய பல பெரிய தொலைநோக்கிகளின் குறிப்பிடத்தக்க புகைப்படங்களின் தொகுப்புக்கும் எல்லிசு  உரையை எழுதிப் பங்களித்தார்.
வெளி இணைப்புகள்
பகுப்பு:பிரித்தானிய அண்டவியலாளர்கள் பகுப்பு:வாழும் நபர்கள் பகுப்பு:1950 பிறப்புகள் பகுப்பு:பிரித்தானிய வானியலாளர்கள் பகுப்பு:அண்டவியலாளர்கள்
சிங்கிள்சானா சிங்
சிங்கிள்சானா சிங் (Chinglensana Singh) (பிறப்பு: 2 திசம்பர் 1991) ஓர் இந்திய வளைதடிபந்தாட்ட வீரர் ஆவார்.இவர் களத்தில் பிந்தரை அணிவகுப்பாளராக விளையாடுகிறார். இவர் 2012 இல் இந்திய ஆடவர் வளைதடிபந்தாட்டக் குழுவில் கணிசமான சாதனை ஈட்டினார். இவரிந்திய வளைதடிபந்தாட்டக் குழு சார்பில் மும்பை தபாங் அணியில் விளையாடுகிறார்.
வெளி இணைப்புகள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:இந்திய வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:Rio Olympic Editathon 2016
ரச்சாடோ முனை கலங்கரை விளக்கம்
ரச்சாடோ முனை கலங்கரை விளக்கம் (மலாய்: Rumah Api Tanjung Tuan; ஆங்கிலம்: Cape Rachado Lighthouse; இஸ்பானியம்: Faro de Cabo Rachado) என்பது மலேசியா, மலாக்கா, அலோர் காஜா மாவட்டம், தஞ்சோங் துவான் எனும் இடத்தில் அமைந்துள்ள ஒரு கலங்கரை விளக்கம்.
ஈத்தைல் பார்மேட்டு
ஈத்தைல் பார்மேட்டு (ethyl formate) என்பது ஒரு கார்பாக்சிலிக் அமிலமான பார்மிக் அமிலம் ஒரு எத்தனால் என்ற ஆல்ககாலுடன் வினைபுரிந்து உருவாகும் எசுத்தர் ஆகும். பார்மிக் அமிலமும் மெத்தனோயேட்டு என்ற பெயரால் அழைக்கப்படுவதால் இச்சேர்மம் எத்தில் மெத்தனோயேட்டு என்று அழைக்கப்படுகிறது. ரம் என்று சொல்லப்படும் மதுபான வகையின் மணம் மற்றும் ராசுபெரி பழத்தின் நறுமணத்தில் சிறிதளவு ஈத்தைல் பார்மேட்டு உண்டு. எறும்புகளின் உடலில் இருந்தும் தேனீக்களின் கொட்டும் குழலிலும் இது தோன்றுகிறது.
பயன்பாடு
எத்தில் மெத்தனோயேட்டை அமெரிக்க உணவு மற்றும் மருந்து நிர்வாகம் பொதுவாக பாதுகாப்பானது என்று அறிவித்துள்ளது. ஆனால் அமெரிக்கத் தொழிற்பாதுகாப்பு மற்றும் சுகாதார நிர்வாகம், கண்கள், தோல், சளிச்சவ்வு மற்றும் மனிதர், விலங்குகளின் சுவாசக்குழாய்களில் எத்தில் மெத்தனோயேட்டு எரிச்சலை உண்டாக்கும் என்றும் மத்திய நரம்பு மண்டலத்தில் பாதிப்பை ஏற்படுத்துகிறது என்றும் கூறியுள்ளது. தொழிற்சாலைகளில் செல்லுலோசு நைட்ரேட்டு, செல்லுலோசு அசிட்டேட்டு, எண்ணெய்கள் மற்றும் கொழுப்புப்பசை முதலியவற்றை கரைப்பதற்கு கரைப்பானாக ஈத்தைல் பார்மேட்டு பயன்படுத்தப்படுகிறது. அசிட்டோனுக்கு மாற்றாகவும் இதை உபயோகிக்க முடியும். இதைத்தவிர தொழிலாளர்கள் ஈத்தைல் பார்மேட்டை கீழ்கண்டவாறு பலவாறாகப் பயன்படுத்துகின்றனர்:
ரச்சாடோ முனை கலங்கரை விளக்கம்
வரலாறு
இந்தக் கலங்கரை விளக்கத்தின் தொடக்கக்கால வரலாறு பெரும்பாலும் உறுதிப்படுத்த முடியாத நிலையில் உள்ளது. 1511-ஆம் ஆண்டில் போர்த்துகீசியர்கள் மலாக்காவைக் கைப்பற்றினார்கள். அதைத் தொடர்ந்து இந்தக் கலங்கரை விளக்கத்தின் வரலாறு அதிகாரப்பூர்வமற்ற சான்றுகளால் அறியப்படுகிறது.
இந்த இடத்திற்கு உடைபட்ட முனை (Broken Cape) என்று போர்த்துகீசியர்கள் பெயர் வைத்து இருக்கிறார்கள். மலாக்கா நீரிணையை எதிர்கொள்ளும் இந்த ரச்சாடோ முனை கலங்கரை விளக்கம் மலேசிய வரலாற்றில் நன்கு அறியப்பட்ட இடமாகும்.
ஈத்தைல் பார்மேட்டு
விண்வெளியில்
பால்வெளியில் உள்ள சாகிடாரியசு பி2 எனப்படும் தனுசு பி2 பகுதியின் மேகக்கூட்டத்தில் ஈத்தைல் பார்மேட்டை வானியலாளர்கள் அடையாளம் கண்டுள்ளனர். செருமனியில் உள்ள மாக்சு பிளாங்க் ரேடியோ வானியல் நிறுவனத்தினர், எசுப்பானியாவின் 30 மீட்டர் வானொலித் தொலைநோக்கியைப் பயன்படுத்தி புதிய விண்மீனுக்கு அருகில் உள்ள வெப்பப் பகுதிகளில் இருந்து உமிழப்படும் கதிர்வீச்சு நிறமாலை பற்றி ஆய்வு செய்தனர். இந்த ஆய்வின் முடிவில் அங்கு ஈத்தைல் பார்மேட்டின் 50 மூலக்கூறுகள் அடையாளம் காணப்பட்டன.
ரச்சாடோ முனை கலங்கரை விளக்கம்
தஞ்சோங் துவான்
1511-இல் மலாக்காவைக் கைப்பற்றிய பிறகு, போர்த்துகீசியர்கள் அதன் கப்பல்களுக்கு வழிகாட்ட ஒரு கலங்கரை விளக்கத்தை உருவாக்க விரும்பினார்கள். தஞ்சோங் துவான் தேர்ந்து எடுக்கப்பட்டது. அதற்கு கேப் ரச்சாடோ (Cape Rachado) என்று பெயரிட்டார்கள். )
பின்னர், 1528 - 1529-ஆம் ஆண்டுகளுக்கு இடையில் ஒரு கலங்கரை விளக்கம் கட்டப்பட்டது. அதன் பின்னர் மூன்று நாட்டவர்கள்; போர்த்துகீசியர்கள், டச்சுக்காரர்கள், பிரித்தானியர்கள் கவனத்திலும் கண்காணிப்பிலும் இந்தக் கலங்கரை விளக்கம் இருந்து வந்துள்ளது.
ஈத்தைல் பார்மேட்டு
மேற்கோள்கள்
பகுப்பு:எசுத்தர்கள் பகுப்பு:பார்மேட்டுகள் பகுப்பு:எத்தில் எசுத்தர்கள் பகுப்பு:பார்மேட்டு எசுத்தர்கள்
ரச்சாடோ முனை கலங்கரை விளக்கம்
புதிய கோபுரம்
தற்போதைய புதிய கலங்கரை விளக்கம் 1863-இல் கட்டப்பட்டது. 1957-ஆம் ஆண்டு வரை பிரித்தானிய மலாயா ஆட்சியாளர்களின் கண்காணிப்பில் இருந்தது. 1990-இல், மியாசாட் அமைப்பு (MEASAT Satellite Systems) ராடார் கருவிகள் வைப்பதற்காக அசல் கலங்கரை விளக்கத்தில் ஒரு புதிய கோபுரம் கட்டப்பட்டது.
வெள்ளை மடவை
வெள்ளை மடவை (White mullet) அல்லது வெள்ளி மடவை (முகில் குரேமா) முகிலிடே குடும்பத்தினைச் சார்ந்த வெப்பமண்டல மற்றும் மிதவெப்பமண்டல கடல் மீன் ஆகும். இது பொதுவாக 30 செ.மீ. நீளம் வரை வளரக்கூடியது.
வெள்ளி மடவை என்பது விசிறிவால் மடவைக்கும் (முகில் கைரான்சு) பயன்படுத்தப்படும் பொதுவான பெயராகும் என்பதை நினைவில் கொள்க.
பரவலும் வாழிடமும்
வெள்ளை மடவை என்பது அத்திலாந்திக்குப் பெருங்கடல் மற்றும் பசிபிக் மீன் ஆகும். இது முக்கியமாக அமெரிக்கக் கடற்கரைகளில் காணப்படுகிறது. மேற்கு அத்திலாந்திக்கில் இது அர்ஜென்டினா முதல் கேப் கோட் வரையிலும் அரிதாக நோவா ஸ்கோசியா வரையிலும் காணப்படுகிறது. கிழக்கு அட்லாண்டிக்கில் நமீபியா முதல் செனிகல் வரையிலும், கிழக்கு பசிபிக் பகுதியில் சிலி முதல் கலிபோர்னியா வளைகுடா வரையிலும் காணப்படுகிறது.
வெள்ளை மடவை மணல் கரையோரங்களிலும், கரையோரக் குளங்களிலும் காணப்படுகிறது. ஆனால் உப்பு கலந்த குளங்கள் மற்றும் முகத்துவாரங்களிலும் சேற்று அடியிலும் சில சமயங்களில் ஆறுகளிலும் கூட காணப்படுகிறது. குறிப்பாக இளம் மீன்கள் முகத்துவாரங்கள் மற்றும் கடலோர தடாகங்கள் மீது படையெடுக்கின்றன. முதிர்ச்சியடைந்த மீன்கள் மாப்பு மீன்கள் மற்றும் கூட்ட மீன்களாகக் காணப்படும்.